open-index/open-wikipedia-markdown huggingface dataset:
মেটাল মেইজ

**মেটাল মেইজ** একটি বাংলাদেশী হেভি মেটাল ব্যান্ড যা ১৯৯৫ সালে গঠিত হয়। তারা এ পর্যন্ত ২টি স্টুডিও অ্যালবাম ও ৬টি একক গান বিভিন্ন মিশ্র অ্যালবামে প্রকাশ করেছে।
## প্রাথমিক কাল
মেটাল মেইজের অনেক প্রাথমিক নাম ছিল। তারা তাদের নাম নানা সময় পরিবর্তন করেছে। তাদের সর্বপ্রথম নাম ছিল জেন্ড অ্যাভাস্টা। তারা বাংলাদেশের আন্দারগ্রাউন্ড সংগীত জগতে অনেক দিন সক্রিয় ছিল ও তারা মেটালিকা, মেগাডেথ ও পেন্টেরা ব্যান্ডের গান কাভার করত। তারা ২০০৩ সালে তাদের প্রথম অ্যালবাম অজানা অধ্যায় প্রকাশ করে জি-সিরিজ থেকে।এ অ্যালবামটি তাদের ভক্তদের থেকে মিশ্র প্রতিক্রিয়া লাভ করে ও তাদের অনেক নতুন ভক্ত গড়ে ওঠে।. 
২০০৯ সালের ১৮ই সেপ্টেম্বর মেটাল মেইজ তাদের দ্বিতীয় অ্যালবাম করপোরেট রোবট প্রকাশ করে জি-সিরিজ ও অগ্নিবীণা থেকে যা অ্যা্রিনা হোল্ডিংস লিমিটেডের পৃষ্ঠপোষকতায় মুক্তি পায়।  দীর্ঘ ছয় বছর বিরতির পর এই অ্যালবামটি তাদের ভক্ত শ্রোতাদের থেকে বিপুল পরিমাণ সাড়া পায় ও তা বাংলাদেশের সংগীত ভুবনে অনেক জনপ্রিয় হয়।তারা বর্তমানে নানা অনুষ্ঠানে সরাসরি গান পরিবেশন করছে। অ্যালবামের এহেন নামকরণ প্রসঙ্গে মেটাল মেইজ বলেঃচলমান সময়ে আমরা সবাই কর্পোরেট সংস্কৃতির সঙ্গে মিশে এতই অফিসমুখী হয়ে গেছি যে শিল্পবোধ, শিল্পচর্চা ও সৃজনশীল কিছু করা থেকে একবারেই দূরে সরে গেছে একটি প্রজন্ম। অফিস আর কর্পোরেট প্রভুদের মনোরঞ্জনেই যেন ব্যস্ত আমরা। এভাবে চলতে থাকলে একসময় শিল্পচর্চার সঙ্গে জড়িত থাকা একটি প্রজন্ম হয়তো হারিয়ে যাবে। চলমান সময়ে এ বাস্তবতাকে তুলে ধরতেই অ্যালবামের নাম রাখা হয়েছে 'কর্পোরেট রোবট'।
## সাম্প্রতিক ব্যস্ততা
দূরবীন ব্যান্ডের অনলাইন রেডিও ও ষ্টুডিও'র উদ্বোধন অনুষ্ঠানে ২০১০ সালের ৩ ডিসেম্বর রবীন্দ্র সরোবরে লাইভ কনসার্টে গান পরিবেশন করে মেটাল মেইজ ফুয়াদ এন্ড ফ্রেন্ডস, দূরবীন, ও রকার্স হান্ট প্রতিযোগিতা থেকে বের হওয়া ব্যান্ড দলগুলো সাথে।
২০০৯ সালে রেডিও এবিসির ঈদ উৎসবে ‘এবিসি স্টুডিও লাইভ’-এ মেটাল মেইজ গান পরিবেশন করে। তারা ২০১০ সালের শেষের দিকে ভায়োলেন্স এগেনিস্ট উম্যান কনসার্টেও অংশ নেয়।

## ডিস্কোগ্রাফি
### স্টুডিও অ্যালবাম
* অজানা অধ্যায় (২০০৩)
* করপোরেট রোবট (২০০৯)

### একক গান বিভিন্ন অ্যালবামে
* ছাড়পত্র
* অনুশীলন
* প্রজন্ম
* দিন বদল
* আন্ডার গ্রাউন্ড-২
* রক ১০১

## বর্তমান সদস্য
* কাজী ফয়সাল আহমেদ (গিটার) 
*  শাব্বির(ভোকাল) 
*   মার্ক (গিটার ও স্টুডিও বেইজ) 
* শোভন(ড্রামস)
* ফারুক মেইজ (ম্যানাজার ও গীতিকার) 

## তথ্যসূত্র

## বহিঃসংযোগ
* ফেইসবুকে মেটাল মেইজ
* মাইস্পেসে মেটাল মেইজ

বিষয়শ্রেণী:হেভি মেটাল সঙ্গীত দল
২০০৮ গ্রীষ্মকালীন অলিম্পিকে সাঁতার – নারীদের ৮০০ মিটার ফ্রিস্টাইল

২০০৮ অলিম্পিক গেমসে **মহিলাদের ৮০০মিটার ফ্রিস্টাইল** বিভাগের প্রতিযোগিতা আগস্টের ১৪ ও ১৬ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগ একটি ফ্রিস্টাইল সাঁতার প্রতিযোগিতা, মানে এখানে সাঁতারকাটার পদ্ধতির ( যেমন ব্যাকস্ট্রোক, ব্রেস্টস্ট্রোক ও বাটারফ্লাই বিভাগ)কোনো বাধ্যবাধকতা থাকে না। প্রায় সব সাঁতারুই ফ্রন্ট ক্রল বা তার কোনো বিকল্প পদ্ধতির প্রয়োগ করে থাকে। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি ষোলোবার পার করতে হয়।

সেমিফাইনাল ও ফাইনাল ছাড়া সর্বমোট পাঁচটি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে সেরা সময় করা প্রথম ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্ব্ব্বিতা করে।

২০০৮ গেমসে যোগ্যতা অর্জনের মাপকাঠি ছিল ৮:৩৬.০০(A মান) এবং ৮:৫৪.০৪ (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে।

২০০৮ গ্রীষ্মকালীন অলিম্পিকে সাঁতারের বিভাগগুলির মধ্যে মহিলাদের ৮০০মিটার সাঁতারের বিভাগটি একটি বিশেষত্ব ছিল। সেটি হল এর সমতুল পুরুষদের ৮০০মিটার ফ্রিস্টাইলের কোনো বিভাগ ছিল না। বরং ছেলেদের দীর্ঘ্যতম ফ্রিস্টাইল বিভাগটি ছিল ১৫০০মিটার; যার আবার সমতুল মেয়েদের কোনো বিভাগ ছিল না। বাকি সব সাঁতারের বিভাগগুলির কিন্তু, ছেলেদের ও মেয়েদের সমতুল দৈর্ঘ্যের প্রতিযোগিতা ছিল।

## রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

এই অলিম্পিকে যে সব রেকর্ড গড়া হয় সেগুলি নিচে দেওয়া হল।

প্রতিযোগিতা চলাকালীন, রেবেকা অ্যাডলিংটন ২০০০ সালের অলিম্পিকে সৃষ্ট ব্রুক বেনেটের অলিম্পিক রেকর্ড প্রাথমিক পর্যায়ের হিটেই ভাঙেন।

## হিট

## ফাইনাল

* Q = যোগ্যতাঅর্জনকারী (Qualified), DSQ = বাতিল (Disqualified)
* WR = বিশ্ব রেকর্ড (World Record), OR = অলিম্পিক রেকর্ড (Olympic Record)
* AF = আফ্রিকান রেকর্ড (African Record), AS = এশীয় রেকর্ড (Asian Record), ER = ইউরোপীয় রেকর্ড (European Record), OC = ওশেনিয়া রেকর্ড (Oceania Record)
* CR = কমনওয়েল্থ রেকর্ড (Commonwealth Record), NR = জাতীয় রেকর্ড (National Record)

## তথ্যসূত্র

মহিলাদের ফ্রিস্টাইল ৮০০মিটার
এবাদত (চলচ্চিত্র)

**এবাদত** এটি ২০০৯ সালের ৩ জুলাই মুক্তিপ্রাপ্ত একটি বাংলাদেশী চলচ্চিত্র। ছবিটি পরিচালনা করছেন দেশবরেণ্য অভিনেতা ও উল্লেখযোগ্য সংখ্যক ব্যবসা সফল ছবির কাহিনীকার এটিএম শামসুজ্জামান এবং এটি তার পরিচালিত প্রথম ছবি। ইসলাম ধর্ম ভিত্তিক গল্পে নির্মিত এই ছবিটিতে অভিনয় করেছেন রিয়াজ, শাবনূর, এটিএম শামসুজ্জামান, প্রবির মিত্র, ডলি জহুর, কাবিলা, নাসরিন সহ আরো অনেকে।

চলচ্চিত্রটি ২০০৯ সালের জাতীয় চলচ্চিত্র পুরস্কার এর শ্রেষ্ঠ চলচ্চিত্র বিভাগে ছবিটি মনোনয়ন পেয়েছিল।

## কাহিনি সংক্ষেপ
“নুরজাহান” (শাবনূর) স্বভাবে নম্র ভদ্র ও ধর্মভীরু, যে সৃস্টিকর্তাকে ভয় করে চলে সব সময়। সমাজের কোন মন্দকেই সে প্রশ্রয় দেয় না। এদিকে “খোকা” (রিয়াজ) একজন সন্ত্রাস, চাঁদাবাদ যে পূরো এলাকা তার খমতায় জিম্মি করে রেখেছে। একদিন নুরজাহানকে একা পেয়ে খোকা অপমান করে এতে নুরজাহান তার অপরাদ আর অনাচারকে ধিক্কার জানায়। খোকা রাগে ক্ষোভে অস্হির হয়ে ওঠে রাতের আঁধারে সে চলে আসে নুরজাহানের বাড়ি। এবং নুরজাহানের অসুস্হ বাবাকে বেধে তার সম্মান হানি করতে গেলে নুরজাহান বলে- আমি এই মাত্র অজু করে এলাম এখনো মুখ থেকে অজুর পানি শুকায়নি। ওমনি খোকার বাবার কথা মনে পড়ে যায় তিনি বলেছিলেন অজুর পানিতে আল্লাহর রহমত আছে তিনি ছিলেন একজন মসজিদের ঈমাম। ওকে ছেড়ে দিয়ে কিছু না বলেই খোকা চলে যায়। এবং এই আগুনে পুড়তে থাকে সে, এক সময় তার ভিতরে ঘুমিয়ে থাকা মানুষটা জেগে ওঠে। এবং সকল মন্দ কাজ ছেড়ে দেয়। কামারের দোকানে কাজ নেয় এবং রমজান মাসের প্রথম থেকে রোজা রাখা শুরু করে খোকা। নুরজাহান জেনে খুশি হয় এবং তার জন্য সেহরীর খাবার পাঠায়। ঘটনাক্রমে ওদের বিয়ে হয় কিন্তু যে অপরাধ জগৎ থেকে ফিরে এসেছে খোকা সেই জগতের লোক গুলোর অপরাধ থেমে নেই। “লেদু” (এটিএম শামসুজ্জামান) বাহিনী বার বার হামলা করে ওদের উপর এবং একটি মেয়েকে দিয়ে ষড়যন্ত্র করে পুলিশে ধরিয়ে দেয় খোকাকে এতে নুরজাহানও কিছুটা ভুল বোঝে তাকে। কিন্তু মেয়েটিকে যখন বুঝতে পারলো তাকে দেয়া প্রলোভন পুরোটাই মিথ্যে তখন সে পুলিশের কাছে সব ফাঁস করে দেয়। এতে পুলিশ খোকাকে মুক্তি দেয়। পরিশেষে সকল অপশক্তি নির্মূল করে পুরো এলাকাতে শান্তি ফিরিয়ে আনে সবাই মিলে।

## শ্রেষ্ঠাংশে
* রিয়াজ - খোকা
* শাবনূর - নুরজাহান
* এটিএম শামসুজ্জামান - লেদু
* প্রবীর মিত্র - হাতেম আলী
* ডলি জহুর - ছমিরন
* কাবিলা - গেদু
* নাসরিন -
* ফখরুল হাসান বৈরাগি - নুরজাহানের বাবা
* ভাবনা -
* হাবিবুর রহমান -
* ম ম মোরশেদ -
* জামিলুর রহমান শাখা - মসজিদের ইমাম

## সঙ্গীত
**এবাদত** ছবির সংগীত পরিচালনা করেন বাংলাদেশের বিখ্যাত চলচ্চিত্র পরিচালক আলম খান।

### গানের তালিকা
}

## বহিঃসংযোগ
* 

বিষয়শ্রেণী:২০০৯-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:ইসলাম সম্পর্কে চলচ্চিত্র
ওপেনসুস

**ওপেনসুয্যে** () একটি জনপ্রিয় লিনাক্স ডিস্ট্রিবিউশন। যেটি সম্প্রদায় সমর্থিত 'ওপেনসুয্যে প্রকল্পের' আওতায় নির্মিত ও 'নভেল' কর্তৃক সহায়তাপ্রাপ্ত। এই প্রজেক্টের আওতায় এটির প্রথম সংস্করণ ছিল সুয্যে লিনাক্স ১০.০ এর বেটা সংস্করণ। প্রতি ৮ মাস অন্তর ওপেনসুয্যের নতুন ভার্সন রিলিজ দেওয়া হয় এবং প্রতিটি ভার্সনের জন্য রিলিজের পর থেকে শুরু করে ১৮ মাস পর্যন্ত সাপোর্ট দেওয়া হয়। বর্তমানে এর সংস্করণ হচ্ছে ওপেনসুয্যে লিপ ১৫.১ যেটি ২২ মে ২০১৯ এ মুক্তি দেওয়া হয়েছে। ফেডোরার মত এটিও একটি আরপিএম প্যাকেজ ভিত্তিক লিনাক্স ডিস্ট্রিবিউশন। তবে এটির জন্য 'নভেল' কর্তৃক কোনধরনের প্রফেশনাল সাপোর্ট দেওয়া হয় না। কমিউনিটির মাধ্যমে এর ইউজারগণ সাপোর্ট পেয়ে থাকেন।

## তথ্যসূত্র

## বহিঃসংযোগ
* ওপেনসুয্যে প্রকল্প অফিসিয়াল ওয়েবসাইট

বিষয়শ্রেণী:কেডিই
বিষয়শ্রেণী:নভেল
বিষয়শ্রেণী:সুয্যে লিনাক্স
বিষয়শ্রেণী:আরপিএম-ভিত্তিক লিনাক্স ডিস্ট্রিবিউশন
বিষয়শ্রেণী:এক্স৮৬-৬৪ লিনাক্স ডিস্ট্রিবিউশন
বিষয়শ্রেণী:লিনাক্স ডিস্ট্রিবিউশন
আর্ক

**আর্ক** বাংলাদেশের একটি রক ব্যান্ড যা প্রতিষ্ঠা করেন আশিকুজ্জামান টুলু। ১৯৯৩ সালে ব্যান্ডে যোগ দেন গায়ক হাসান। তারপর ৯০ দশকের মাঝামাঝি দিকে পঞ্চম, হাসান ও আশিকুজ্জামান টুলুর আর্ক ব্যাপক জনপ্রিয়তা অর্জন করে। বাংলাদেশের রক সঙ্গীতকে জনপ্রিয় করে তুলতে আর্ক বিশেষ ভূমিকা রাখে এল আর বি, মাইলস, নগর বাউল ব্যান্ডের সাথে। ২০০০ সালে হাসান ব্যান্ড ছেড়ে দিয়ে নতুন ব্যান্ড “স্বাধীনতা” গঠন করেন ।২০০৪ সালে তিনি জন্মভূমি নামের আরেকটি ব্যান্ড গঠন করেন।

২০১০ সালের শেষের দিকে হাসান ঘোষণা দেন যে তিনি আবার আর্কে ফিরে আসছেন। কানাডা প্রবাসী আশিকুজ্জামান টুলুর সাথে একসঙ্গে কাজ করবেন। হাসান বলেনঃ ‘আমার আর টুলু ভাইয়ের মধ্যে কখনোই কোনো ব্যক্তিকেন্দ্রিক ভুল বোঝাবুঝি ছিল না। যে কারণে আমরা দূরে সরে ছিলাম, তা নিতান্তই দলকেন্দ্রিক ভুল বোঝাবুঝির ফল।’

## ডিসকোগ্রাফি

## তথ্যসূত্র

## বহিঃসংযোগ
* বাংলা ব্যান্ডে আর্ক [আর্কের বিস্তারিত]
* আর্কের ওয়েব সাইট

বিষয়শ্রেণী:বাংলাদেশী সঙ্গীত দল
বিষয়শ্রেণী:বাংলা সঙ্গীত
বিষয়শ্রেণী:বাংলাদেশী রক সঙ্গীত দল
বিষয়শ্রেণী:বাংলাদেশী পপ সঙ্গীত দল
বিষয়শ্রেণী:বাংলা ব্যান্ড
বিষয়শ্রেণী:১৯৯১-এ বাংলাদেশে প্রতিষ্ঠিত
বিনায়ক সেন

**বিনায়ক সেন** হলেন একজন ভারতীয় শিশুরোগ ও জনস্বাস্থ্য বিশেষজ্ঞ। তিনি একজন মানবাধিকার কর্মী। রাষ্ট্রদ্রোহের অভিযোগে ছত্রিশগড়ের জেলে কারারুদ্ধ ছিলেন বহুদিন। বর্তমানে মুক্ত। বিনায়ক সেন পিপল'স ইউনিয়ন ফর সিভিল লিবার্টিজ (পিইউসিএল) নামক একটি সংস্থার জাতীয় উপ-সভাপতি।

প্রথমদিকে ছত্তীসগঢ় রাজ্যের গ্রামীণ আদিবাসী অধ্যুষিত অঞ্চলে দরিদ্র মানুষের কাছে চিকিৎসা পরিষেবা পৌঁছে দেওয়ার কাজ শুরু করেছিলেন বিনায়ক সেন। পরে তিনি মানবাধিকার আন্দোলনের সঙ্গে জড়িয়ে পড়েন। ছত্তীসগঢ় সরকারের সঙ্গে স্বাস্থ্যবিভাগের সংস্কারের কাজ করার সময় তিনি নকশাল-বিরোধী অপারেশনের সময় ছত্তীসগড় সরকারের মানবাধিকার লঙ্ঘনের তীব্র সমালোচনা করেছিলেন। তিনি প্রস্তাব দিয়েছিলেন অহিংস পন্থায় আলাপ-আলোচনার মাধ্যমে সমস্যা সমাধানের। ২০০৭ সালের মে মাসে তার বিরুদ্ধে বেআইনি নকশালপন্থীদের সমর্থনের অভিযোগে, ছত্তীসগঢ় স্পেশাল পাবলিক সিকিউরিটি আইন, ২০০৫ (সিএসপিএসএ) ও আনলফুল অ্যাকটিভিটিজ (প্রিভেনশন) অ্যাক্ট, ১৯৬৭ ভঙ্গ করার অভিযোগ আনা হয়। প্রমাণস্বরূপ বলা হয়, তিনি জেলবন্দী নকশাল নেতা নারায়ণ সান্যাল (মাওবাদী) এর সঙ্গে দেখা করেছেন এবং তার কাছ থেকে নকশালপন্থীদের কাগজপত্র উদ্ধার করা হয়েছে। গ্রেফতার হওয়ার পর তিনি প্রথমে রায়পুর দায়রা আদালতে ও পরে ২০০৭ সালের জুলাই মাসে ছত্তীসগড় হাইকোর্টে জামিনের জন্য আবেদন করেন। কিন্তু তার সেই আবেদন নামঞ্জুর হয়। অবশেষে ২০০৯ সালের ২৫ মে সুপ্রিম কোর্ট তার জামিন মঞ্জুর করে।

২০১০ সালের ২৪ ডিসেম্বর রায়পুরের দায়রা আদালত নকশালদের সাহায্য করার অপরাধে ও নিষিদ্ধ সংগঠনের সঙ্গে সম্পর্ক রাখার অপরাধে তাকে যাবজ্জীবন কারাদণ্ডে দণ্ডিত করে। বিনায়কের সমর্থকেরা এই রায়কে রাজনৈতিক উদ্দেশ্যপ্রণোদিত বলেছেন। তার বিরুদ্ধে প্রদর্শিত প্রমাণগুলিকে তারা গুরুত্বহীন বলেছেন। অ্যামনেস্টি ইন্টারন্যাশনাল বিনায়ক সেনকে “প্রিজনার অফ কনসায়েন্স” বলে উল্লেখ করেছে।

## ব্যক্তিগত জীবন
বিনায়ক সেন একজন মেধাবী ডাক্তারীর ছাত্র ছিলেন। পাশ করার পর জনসেবা ও মানবাধিকারমূলক কাজকর্মে আত্মনিয়োগ করেন। তার স্ত্রী অধ্যাপিকা ইলিনা সেন। মায়ের নাম অনসূয়া সেন। মুক্তি পাওয়ার পর স্বগৃহ নদিয়া জেলা কল্যাণীতে বসবাস করছেন।

## টীকা

## অন্যান্য সাইট থেকে
* Free Binayak Sen Campaign Website
* Medico Friends Circle Booklet on Dr. Binayak Sen
* Website for campaign to free Dr. Binayak Sen
* Binayak Sen Sentenced to Life in Prison in Widely Criticized Ruling - video report by *[[Democracy Now!]]*

বিষয়শ্রেণী:১৯৫০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় মানবাধিকার কর্মী
বিষয়শ্রেণী:ভারতীয় বন্দী
বিষয়শ্রেণী:ভারতীয় চিকিৎসক
বিষয়শ্রেণী:নকশালপন্থী-মাওবাদী বিদ্রোহ
বিষয়শ্রেণী:ব্রাহ্ম
বিষয়শ্রেণী:ভারতীয় নাগরিক অধিকার কর্মী
বিষয়শ্রেণী:গান্ধী আন্তর্জাতিক শান্তি পুরস্কার প্রাপক
বিষয়শ্রেণী:২০শ শতাব্দীর ভারতীয় চিকিৎসক
বিষয়শ্রেণী:ভারতীয় সক্রিয়কর্মী
বিষয়শ্রেণী:২১শ শতাব্দীর বাঙালি
বিষয়শ্রেণী:বাঙালি হিন্দু
বিষয়শ্রেণী:পশ্চিমবঙ্গের সক্রিয়কর্মী
বিষয়শ্রেণী:ভারতীয় শিশু বিশেষজ্ঞ
বিষয়শ্রেণী:ভারতীয় স্বাস্থ্যকর্মী
জনগণনা শহর

**জনগণনা শহর**, **আদমশুমারি শহর** বা **জনশুমারি শহর** হচ্ছে ভারত ও অন্যান্য দেশে বিভিন্ন জনশুমারি দ্বারা চিহ্নিত একধরনের শহর। দেশভেদে এর সংজ্ঞা বিভিন্ন।
## ভারত
ভারতে জনগণনা শহর হচ্ছে এমন এক জনবসতি যা শহর হিসাবে আইনত চিহ্নিত বা শাসিত নয় কিন্তু এর জনসংখ্যা পৌর বৈশিষ্ট্য অর্জন করেছে। এর বৈশিষ্ট্য নিম্নরূপ:
* জনসংখ্যা ৫,০০০ জনের বেশি
* অন্তত ৭৫% পুরুষ কর্মক্ষম অধিবাসী কৃষি ব্যতীত অন্যান্য খাতে নিয়োজিত
* সর্বনিম্ন জনঘনত্ব ৪০০ জন প্রতি বর্গকিমি

২০০১ সালে ভারতে ১,৩৬২টি জনগণনা শহর চিহ্নিত করা হয়েছিল, যা ২০১১ সালে বেড়ে ২,৮৯৪টি দাঁড়িয়েছিল। প্রধানের (২০১৩) মতে, এই জনগণনা শহরগুলো বিগত দশকের পৌর বৃদ্ধির ৩০ শতাংশকে বোঝাচ্ছে। প্রধান এটাও পর্যবেক্ষণ করেছেন যে পশ্চিমবঙ্গ ও কেরল রাজ্যে জনগণনা শহরের সংখ্যার বৃদ্ধি সবচেয়ে বেশি।

## আয়ারল্যান্ড
আয়ারল্যান্ডে একটি **সেন্সাস টাউন** হল:

## তথ্যসূত্র

বিষয়শ্রেণী:শহর
পবন দাস বাউল

**পবন দাস বাউল** একজন ভারতীয় বাঙালি বাউল শিল্পী। বাদ্যযন্ত্র হিসেবে তিনি একতারা, দোতারা ও ডুবকি বাজিয়ে থাকেন। তিনি ঐতিহ্যবাহী বাউল সঙ্গীতের একজন অগ্রগামী গায়ক, যিনি আন্তর্জাতিক অঙ্গনে বাউল গানকে পরিচিত করেছেন ও প্রতিষ্ঠা করেছেন নতুন এক ধারার সঙ্গীত ফোক ফিউশন।

## প্রাথমিক জীবন
পবন দাস বাউল ভারতে ১৯৬১ সালে পশ্চিমবঙ্গের মুর্শিদাবাদ জেলার একটি ছোট্ট গ্রাম মুহাম্মদপুরে জন্ম গ্রহণ করেন।  তার সঙ্গীতের প্রতি প্রাথমিক অনুপ্রেরণা ছিল তার বাবা ও উদ্দেশ্যবিহীনভাবে ঘুরতে থাকা বাউলের দল।

## কর্মজীবন
thumb|right|200px|মিমলু সেন ও পবন দাস বাউল ফ্রান্সের ইন্টারন্যাশনাল এশিয়ান মুভিস ফেস্টিভ্যালে

১৯৮৮ সালে পবন দাস বাউল স্যাম মিলসের সাথে যুক্ত হন। স্যাম মিলস একজন লন্ডনে জন্ম নেয়া গিটারিস্ট যিনি পরীক্ষামূলক গানের দল অ্যাভান্ট গার্ড ২৩ স্কিডো-এর সাথে ১৯৭৯ থেকে ১৯৮২ সাল পর্যন্ত কাজ করেছেন।তাদের এই সংযুক্তির ফসল হিসেবে ১৯৯৭ সালে বের হয় রিয়েল সুগার অ্যালবাম পিটার গাব্রিয়েলের রিয়েল ওয়ার্ল্ড রেকর্ডস  থেকে, যা ছিল বাংলা ও পশ্চিমা পপ সঙ্গীতের সংমিশ্রণের অন্যতম প্রথম ফিউশন কাজ। পরে লন্ডন ভিত্তিক স্টেট অব বেঙ্গল ও সুশীলা রহমানের সাথেও পবন দাস বাউল কাজ করেন। ২০০৫ সালের ইউনেস্কো বাউল সংস্কৃতিকে মাস্টার পীস অব দ্যা ওরাল এ্যান্ড ইনট্যাঞ্জিবল হেরিটেজ অব হিউম্যানিটি তালিকার অন্তর্ভুক্ত করে।
তিনি সংগীত পরিবেশন করেন জয়পুর লিটারেচার ফেস্টিভ্যাল ও উইলিয়াম ডালরিম্পলের ২০০৯ সালের নাইন লাইভস কনসার্টে।পবন দাস বাউল বাংলাদেশ, ভারত, ফ্রান্স ইত্যাদি দেশ সফর করেছেন নানা সময়।

## ব্যক্তিগত জীবন
১৯৮২ সালে ফ্রান্সের প্যারিসে এক কনসার্টে পবন দাস বাউল মিমলুর সাথে পরিচিত হন যিনি ঐ কনসার্টের একজন দর্শনার্থী ছিলেন। পরে তারা বিয়ে করেন ও প্যারিসে বসবাস করতে থাকেন। মিমলু তাকে বাংলা ছাড়াও হিন্দি, ইংরেজি, ফরাসি পড়তে শিখিয়েছেন।

## ডিসকোগ্রাফি
;একক অ্যালবাম
**[[ইনার নলেজ]]* (১৯৯৭)
**[[মিউজিক অব দ্য হানি গ্যাদারার্স]]* (২০১০)

;সহযোগী অ্যালবাম
**[[রিয়েল সুগার]]* (১৯৯৭, স্যাম মিলসের সাথে)
**[[লে চ্যান্ট দেস বাউলস - মানুষ ও রতন]]* (২০০২, বিভিন্ন শিল্পীদের সাথে)
**[[টানাটানি]]* (২০০৪, with State of Bengal)
* স্টেট অব বেঙ্গল ভার্সেস পবন দাস বাউল (২০০৪)

## সরাসরি পরিবেশনা
* ঢাকা আন্তর্জাতিক লোকসঙ্গীত উৎসব (২০১৬)

## চলচ্চিত্রের তালিকা
* *[[নাগমতি]]* (১৯৮৩) ("দরিয়ায় আইলো তুফান" গানে পরিবেশনকারী হিসেবে)
* *[[শুকনো লংকা]]* (২০১০) ("সুন্দরী কমলা" গানে পরিবেশনকারী হিসেবে)
* *হাঙ্গার অ্যান্ড লাভ: তবু ও ভালোবাসা* (২০১৭) (সুরকার)

## তথ্যসূত্র

## আরো পড়ুন
* Sen, Mimlu (2009). Baulsphere. Random House. . 
* Sen, Mimlu (2010). The Honey Gatherers: Travels with The Bauls: The Wandering Minstrels of Rural India. Random House. .

## বহিঃসংযোগ

* অল মিউজিকে পবন দাস বাউল
* http://www.last.fm/music/Paban+Das+Baul
* মাইস্পেসে পবন দাস বাউল

## বহিঃসংযোগ
*
*

বিষয়শ্রেণী:১৯৬১-এ জন্ম
বিষয়শ্রেণী:বাউল
বিষয়শ্রেণী:ভারতীয় সংগীতজ্ঞ
বিষয়শ্রেণী:বাঙালি সঙ্গীতশিল্পী
বিষয়শ্রেণী:বাঙালি হিন্দু
বিষয়শ্রেণী:মুর্শিদাবাদ জেলার ব্যক্তি
বিষয়শ্রেণী:জীবিত ব্যক্তি
বিষয়শ্রেণী:বাঙালি সঙ্গীতজ্ঞ
বিষয়শ্রেণী:পশ্চিমবঙ্গের সঙ্গীতজ্ঞ
মেঘদল

**মেঘদল** বাংলাদেশের একটি ব্যান্ড। এ পর্যন্ত তাদের ২টি স্টুডিও অ্যালবাম বের হয়েছে। তৃতীয় অ্যালবাম "অ্যালুমিনিয়ামের ডানা"র কাজ চলছে।  ফরাসি কবি বোঁদলেয়ারের কবিতা থেকে নামটি নেয়া হয়েছে। (আমি ভালোবাসি আশ্চর্য মেঘদল/ কবিতা-অচেনা মানুষ; শার্ল বোঁদলেয়ার)। ব্যান্ডটি পিঙ্ক ফ্লয়েড, মহীনের ঘোড়াগুলি থেকে অনুপ্রাণিত।

## প্রাথমিক কাল
সময়টা ২০০০ সাল। তিন বন্ধু শিবু, সুমন ও উজ্জ্বল একসঙ্গে গান করতেন ঢাকা বিশ্ববিদ্যালয়ে এবং চারুকলার বিভিন্ন কনসার্টে । ২০০২ সালের দিকে মেঘদলের মেজবাউর রহমান সুমন, শিবু কুমার শীল, জাহান ও রম্য, চিন্ময়, টুটুল একসঙ্গে অ্যানিমেশনের কাজ করতেন আজিজ সুপার মার্কেটের ৪০, গ্র্যাফিকাল ইকোতে।তাদের ভাষায়, ‘আমাদের সেই ‘পারলৌকিক কামরা’র নাম আমরা দিয়েছিলাম ‘এথেন্স’। সেখানেই আমরা রেওয়াজ করতাম গিটার, খোল এবং হারমোনিয়াম নিয়ে।’ ২০০৫-এ উজ্জ্বলের অনুরোধে ব্যান্ডের সাথে যুক্ত হন এম জি কিবরিয়া। ‘ওম’ কম্পোজিশনটি দিয়ে মূলত শুরু হয় মেঘদলের যাত্রা। ‘ওম’ গানটার প্রাথমিক ধারণা তিন বন্ধুর, সেটার সাথে উজ্জ্বল যুক্ত করেন লিরিক। তারপর তিনজন বন্ধু মিলেই কাজটা দাঁড় করান।

## বর্তমান সদস্য

* শিবু কুমার শীল **:** কথা, সুর, কণ্ঠ
* মেজবাউর রহমান সুমন **:** কথা, সুর, কণ্ঠ
* রাশিদ শরীফ শোয়েব **:** কণ্ঠ, সুর, গিটার
* আমজাদ হোসেন **:** ড্রামস
* এম জি কিবরিয়া **:** বেইস
* তানভির দাউদ রনি **:** কিবোর্ড
*সৌরভ সরকার **:** বাঁশি, ক্ল্যারিনেট, স্যাক্সোফোন

## সাবেক সদস্য
* মাসুদ হাসান উজ্জ্বল: কথা, সুর, কণ্ঠ (দ্রোহের মন্ত্রে ভালবাসা)
* জয়: ড্রামস (দ্রোহের মন্ত্রে ভালবাসা)
* আসাদ (নগরবাউল): কিবোর্ডিস্ট (দ্রোহের মন্ত্রে ভালবাসা)

## প্রকাশিত অ্যালবাম

* মেঘদল  (স্বনামে) (উপশিরোনাম : দ্রোহের মন্ত্রে ভালোবাসা) (২০০৪)
* শহরবন্দী (২০০৯)
*নিওন আলোয় স্বাগতম ( মিশ্র অ্যালবাম, সহশিল্পী ) (২০০৭)
*অ্যালুমিনিয়ামের ডানা (প্রকাশিতব্য) 

## তথ্যসূত্র


বিষয়শ্রেণী:বাংলাদেশী সঙ্গীত দল
বিষয়শ্রেণী:২০০৩-এ বাংলাদেশে প্রতিষ্ঠিত
চাইম (ব্যান্ড)

**চাইম** বাংলাদেশের একটি ব্যান্ড। ব্যান্ডটি ঈগলস, এলটন জন-এর সংগীত দ্বারা প্রভাবিত। এছাড়াও ফেরদৌস ওয়াহিদ,ভূপেন হাজারিকা,শচীন দেববর্মণ,রেঁনেসা ব্যান্ডের সংগীত তাদের পছন্দ। 
ব্যান্ডটির পূর্ব নাম ছিল ফ্রিজিং পয়েন্ট।ব্যান্ডের ভোকাল খালিদ চান এদেশে একটি পূর্ণাঙ্গ ব্যান্ড মিউজিক ইনিস্টিটিউট গড়ে তুলতে।
## বর্তমান সদস্য
* (ভোকাল)
* বাহাদুর (লিড গিটার )
* বিপ্লব(ড্রামস)
* রিয়াজ(কি-বোর্ড) 
* নাদিম(বেজ গিটার) 
* আশিক মোস্তফা(রিদম গিটার)

## প্রকাশিত অ্যালবাম
* চাইম (১৯৮৫)
* চাচির দুঃখ (১৯৮৭)
* নারী (১৯৯৬)
* জন্ম (২০০২)
* কীর্তনখোলা (২০০৫)

## তথ্যসূত্র


বিষয়শ্রেণী:বাংলাদেশী সঙ্গীত দল
লালন ব্যান্ড

**লালন** বাংলাদেশের একটি ব্যান্ড যা ২০০১ সালে প্রতিষ্ঠিত হয়।সোলস ব্যান্ডকে তাদের আদর্শ হিসেবে মনে করেন তারা।
ব্যান্ডের ভোকাল সুমি তালিম নিয়েছেন শাস্ত্রীয় সঙ্গীত আলী আহমেদ আর নাসির হায়দারের কাছে। অসীম দেবনাথ তাকে লালন সাঁই সম্পর্কে জানতে উৎসাহী করে তোলেন। সুমি বলেন, “অসীম স্যারের কাছে সাঁইজির গানের বেশি সংগ্রহ ছিল না বলে আমি গিয়েছি সুফী মন্ডলের কাছে। তার কাছে তালিম নিয়েছি লালন গীতি।”

## প্রকাশিত অ্যালবাম
* বি-প্রতীপ(২০০৭)
* ক্ষ্যাপা (২০০৯)
## বর্তমান সদস্য
* নিগার সুলতানা সুমি (ভোকাল) 
* তাহজিব-উর-রশীদ (বেইজ গিটার) 
* মোহন্ত সরকার (লিড গিটার) 
* আরাফাত বসুনিয়া (কীবোর্ড) 

## তথ্যসূত্র


## বহিঃসংযোগ
* গুরু গানের ভিডিও
* http://www.dailykalerkantho.com/?view=details&archiev=yes&arch_date=14-04-2010&feature=yes&type=gold&data=News&pub_no=129&cat_id=3&menu_id=78&news_type_id=1&index=4
* http://www.bd-pratidin.com/?view=details&type=single&pub_no=117&cat_id=3&menu_id=12&news_type_id=1&index=5

বিষয়শ্রেণী:বাংলাদেশী সঙ্গীত দল
বিষয়শ্রেণী:বাংলা ব্যান্ড
বিষয়শ্রেণী:লালনের নামাঙ্কিত স্মারক
বিষয়শ্রেণী:বাংলাদেশী রক সঙ্গীত দল
ফ্রেদেরিক শোপাঁ

[thumb|200px|upright|পঁচিশ বছর বয়সে শোপাঁ, এঁকেছেন,[:pl:মারিয়া ওজিনস্কা|মারিয়া ওজিনস্কা, ১৮৩৫]]
**ফ্রেদেরিক ফ্রান্সিস শোপাঁ** (১ মার্চ ১৮১০ - ১৭ অক্টোবর ১৮৪৯) ছিলেন ফ্রেঞ্চ-পোলিশ বংশোদ্ভুত সুরকার, দক্ষ পিয়ানোবাদক এবং সংগীত শিক্ষক। তিনি রোমান্টিক সংগীতের অন্যতম সেরা গুরু ছিলেন।

শোপাঁ ওয়ারসোর জেলাওয়াওলা গ্রামে জন্মগ্রহণ করেন। তিনি ওয়ারশোতে বড় হন এবং সেখানেই সংগীত শিক্ষা সম্পন্ন করেন। খুব অল্প বয়সেই তিনি পিয়ানোবাদক এবং সুরকার হিসাবে খ্যাতি অর্জন করেন। ১৮৩০ খ্রিষ্টাব্দে রাশিয়ার পোলিশ দমনের সময় তিনি প্যারিসে চলে আসেন। তিনি সেখানে মূলত সুরকার এবং পিয়ানোবাদক হিসাবে কাজ করতেন। ১৮৩৭ থেকে ১৮৪৭ পর্যন্ত ফ্রেঞ্চ লেখিকা জর্জ স্যান্ডের সাথে সম্পর্ক রাখেন। জীবনের অধিকাংশ সময়েই তিনি ভগ্নস্বাস্থ্যের অধিকারী ছিলেন। ১৮৪৯ খ্রিষ্টাব্দে ৩৯ বছর বয়সে তিনি প্যারিসে মৃত্যুবরণ করেন।

তার সমস্ত কাজই পিয়ানো সম্পর্কিত ছিলো। শোপাঁ ইন্সট্রুমেন্টাল ব্যালাডের সাথে সংগীত জগৎকে পরিচয় করিয়ে দেন। এছাড়াও পিয়ানো সোনাটা, মাজুরকা, ওয়াল্টজ, নক্টুর্ণ, পোলানাইজ, ইটুড, ইমপ্রমটো এবং প্রিল্যুডে উল্লেখযোগ্য অবদান রাখেন।

## তথ্যসূত্র

বিষয়শ্রেণী:১৮১০-এ জন্ম
বিষয়শ্রেণী:১৮৪৯-এ মৃত্যু
বিষয়শ্রেণী:পোলীয় সুরকার
বিষয়শ্রেণী:ফরাসি সুরকার
বিষয়শ্রেণী:১৯শ শতাব্দীর পুরুষ সঙ্গীতজ্ঞ
ইউবিকুইটি (সফটওয়্যার)

**ইউবিকুইটি** বা **উইবিকুইটি** একটি সরল লিনাক্স ইনস্টলার। উবুন্টু এবং এর ডেরিভেটিভসমূহ ইনস্টলের কাজে এটি ব্যবহার করা হয়। এটি লাইভ সিডি থেকে চালানো হয়। **ইউবিকুইটি**র একটি কিউটি এবং একটি GTK+ ফ্রন্টএন্ড রয়েছে। উবুন্টু ৬.০৬(ডেপার ড্রেক) সংস্করণে সর্বপ্রথম এই সফটওয়্যারটি ব্যবহার করা হয়।

## বৈশিষ্টসমূহ
* আন্তর্জাতিকিকরণের সুবিধা
* সয়ংক্রি ইনস্টলেশন সমর্থন
* বিভিন্ন ডিস্ট্রিবিউশনের উপযোগী করে পরিবর্তন সম্ভব, যেমন মিথবুন্টু
* Auto crash detection (Apport) support
* গ্রাফিকাল টাইমজোন নির্ধারণ সুবিধা
* বর্তমানে ইনস্টল করা রয়েছে এমন উইন্ডোজ, লিনাক্স এবং ম্যাক অপারেটিং সিস্টেমের সেটিং এবং ফাইলসমূহ ইম্পোর্টের সুযোগ রয়েছে(migration-assistant)
** ব্যবহারকারী অ্যাকাউন্ট
** ইমেইল অ্যাকাউন্ট
** তাৎক্ষনিক বার্তা আদান-প্রদান
** বুকমার্ক
** ব্যবহারকারীর ছবি, ওয়ালপেপার, ডকুমেন্ট, গানের ফোল্ডার (শুধুমাত্র উইন্ডোজ)

## এছাড়া যেসকল ডিস্ট্রিবিউশনে ব্যবহার করা হয়
* কুবুন্টু
* যুবুন্টু
* মিথবুন্টু
* লিনাক্স মিন্ট
* gNewSense
* Trisquel
* Asturix
* CrunchBang Linux

## আরও দেখুন
* অ্যানাকোন্ডা (ইনস্টলার)
* Wubi
* Debian-Installer

## তথ্যসূত্র

## বহিঃসংযোগ
* Ubiquity
* Ubiquity in Launchpad

বিষয়শ্রেণী:মুক্ত সফটওয়্যার
বিষয়শ্রেণী:লিনাক্স ইনস্টলেশন সফটওয়্যার
বিষয়শ্রেণী:মুক্ত পাইথন সফটওয়্যার প্রোগ্রাম
বিষয়শ্রেণী:উবুন্টু (অপারেটিং সিস্টেম)
নীল আকাশের নীচে (১৯৬৯-এর চলচ্চিত্র)

**নীল আকাশের নিচে** ১৯৬৯ সালে বাংলাদেশের স্বাধীনতা যুদ্ধ পূর্বকালে মুক্তিপ্রাপ্ত একটি বাংলাদেশী চলচ্চিত্র। কাহিনীকার ইসমাইল মোহাম্মদ একটি কাহিনী তৈরি করেন এবং ছবিটি পরিচালনা করেছেন পরিচালক নারায়ণ ঘোষ মিতা। তৎকালীন বাঙালি পরিবারের গল্পই ছবিটির প্রধান উপজীব্য বিষয়। ছবিতে প্রধান দুইটি চরিত্রে অভিনয় করেছেন - নায়করাজ রাজ্জাক ও কবরী। এছাড়াও, গুরুত্বপূর্ণ কিছু চরিত্রে অভিনয় করেন - আনোয়ার হোসেন, রোজী সামাদ, হাসমত, সিনা, এনাম আহমেদ, রব্বানী, কোরেশী-সহ আরও অনেকে।

## কাহিনী সংক্ষেপ
বড় ভাই পেশাদার টেক্সি ড্রাইভার আনোয়ার হোসেন অসুস্থ থাকায় মাঝে মাঝে টেক্সি নিয়ে বের হন ভার্সিটির এমএ এর ছাত্র মামুন (রাজ্জাক)। সেভাবেই লং ট্রিপে যাত্রী নিয়ে সাভারে গিয়ে বদমাশের হাত থেকে সম্ভ্রম হারানো থেকে বাঁচান একই ভার্সিটিতে পড়ুয়া ছাত্রী ও অভিজাত পরিবারের মেয়ে তৃষ্ণা অর্থাৎ কবরীকে। তারপর পরস্পরের প্রতি অনুরাগ এবং ভালোবাসা। সময়ের উত্থান পতনের মধ্য দিয়ে এগিয়ে যায় সমাজের উচ্চ এবং মধ্যবিত্তের ভেতর তৈরি হওয়া ভালোবাসা আর হাসি কান্নার গল্প।

## শ্রেষ্ঠাংশে

* কবরী - তৃষ্ণা
* রাজ্জাক - মামুনুর রহমান
* রোজী সামাদ - মামুনের ভাবী
* আনোয়ার হোসেন - মামুনের ভাই
* কবিতা - নাসিমা, মামুনের বোন
* নারায়ণ চক্রবর্তী - মোরশেদ, তৃষ্ণার বাবা
* স্বাতী খন্দকার - তৃষ্ণার মা
* আলতাফ - দিদার
* সুলতানা - হাসিনা
* সাইফুদ্দিন - আবুল ঘটক
* খান জয়নুল 
* রবিউল আলম
* হাসমত - আরশাদ
* সিনা - নার্স
* ইনাম আহমেদ - ডাক্তার
* রব্বানী -
* কোরেশী - ডাক্তার রহমান
* সাইদুর -
* রাজু আহমেদ - আরশাদের বন্ধু
* রহিমা - রহিমা খালা
* রিনা -
* আনু -
* শাহজাহান -
* অপর্ণা -
* আফতাব চৌধুরী -
* স্বপ্না -
* মীরা -
* প্রতিমা -
* হুমায়ূন
* মেসবাহ
* বাবলা - খোকন


## সংগীত

**নীল আকাশের নিচে** ছবির সংগীত পরিচালনা করেন সত্য সাহা। গীত রচনা করেন গাজী মাজহারুল আনোয়ার ও মোহাম্মদ মনিরুজ্জামান। ছবিতে নেপথ্য শিল্পী হিসেবে কণ্ঠ দিয়েছেন খন্দকার ফারুক আহমদ, ফেরদৌসী রহমান, শাহনাজ রহমতুল্লাহ, মাহমুদুন্নবী ও মোহাম্মদ আলী সিদ্দিকী।

### গানের তালিকা

## তথ্যসূত্র

## বহিঃসংযোগ

* 
* বাংলা মুভি ডেটাবেজে নীল আকাশের নীচে 

বিষয়শ্রেণী:১৯৬৯-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী সাদাকালো চলচ্চিত্র
বিষয়শ্রেণী:বাংলা ভাষার পাকিস্তানি চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:নারায়ণ ঘোষ মিতা পরিচালিত চলচ্চিত্র
বিষয়শ্রেণী:১৯৬০-এর দশকের বাংলা ভাষার চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:সত্য সাহা সুরারোপিত চলচ্চিত্র
অবুঝ মন

**অবুঝ মন** ১৯৭২ সালে মুক্তিপ্রাপ্ত একটি বাংলাদেশী চলচ্চিত্র। ছবিটি পরিচালনা করেছেন বাংলাদেশের বিখ্যাত পরিচালক কাজী জহির। এই বছরই স্বাধীনতার পরপর ১৯৭২ সালে মুক্তিযুদ্ধভিত্তিক ছবি *[[ওরা ১১ জন]]* ও পরে *অবুঝ মন* ছবি দুটি সারাদেশে অসম্ভব জনপ্রিয়তা ও খ্যাতি লাভ করে। ছবির প্রধান দুইটি চরিত্রে অভিনয় করেছেন রাজ্জাক ও শাবানা। এছাড়াও কয়েকটি গুরুপ্তপূর্ণ চরিত্রে অভিনয় করেছেন সুজাতা, শওকত আকবর, নারায়ন চক্রবর্তী, খান জয়নুল, সাইফুদ্দিন ও হাসমত। এটি ১৯৭৩ সালে ভারতে অনুষ্ঠিত বাংলাদেশ চলচ্চিত্র উৎসবের জন্য নির্বাচিত সাতটি চলচ্চিত্রের একটি ছিল।

## কাহিনী সংক্ষেপ
মাসুম (রাজ্জাক) তার বন্ধুর (বিজয়) সাহায্যে পড়াশুনা করে সদ্য ডাক্তারী পাস করে গ্রামে যাবে ডাক্তারী করার জন্য। গ্রামের পথে ট্রেনে তার পরিচয় হয় জমিদার মেয়ে মাধবীর (শাবানা) সাথে এবং অনতিবিলম্বে প্রেম। মাধবীর পিতা মাসুমের গ্রামের জমিদার। কিন্তু এই প্রেমের বাধা হয়ে দাড়ায় তাদের অসম সামাজিক পরিচয়। মাধবীর পিতার অণুরোধে মাসুম কাউকে না জানিয়ে গ্রাম ছেড়ে চলে যায়। মাধবীর পিতা মাধবীকে বিজয়ের সংগে বিয়ে দেয়।

## শ্রেষ্ঠাংশে
* রাজ্জাক - মাসুম
* শাবানা - মাধবী ব্যানার্জী
* সুজাতা - রাবেয়া
* শওকত আকবর
* নারায়ন চক্রবর্তী
* খান জয়নুল
* সাইফুদ্দিন
* হাসমত
* জাবেদ রহিম
* ওয়াহিদা
* এটিএম শামসুজ্জামান
* দীন মোহাম্মদ
* তেজেন চক্রবর্তী
* শেখ ফজলু
* মজিদ
* খলিলউল্লাহ খান - (অতিথি শিল্পী)
* চাষী নজরুল ইসলাম - (অতিথি শিল্পী)

## সঙ্গীত
**অবুঝ মন** ছবির সঙ্গীত পরিচালনা করেন শহীদ আলতাফ মাহমুদ। এবং গীত রচনা করেছেন ডঃ মনিরুজ্জামান ও গাজী মাজহারুল আনোয়ার। কণ্ঠশিল্পীরা হলেন ফেরদৌসি রহমান, সাবিনা ইয়াসমিন ও আবদুল জব্বার।

### গানের তালিকা

## তথ্যসূত্র

বিষয়শ্রেণী:১৯৭২-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:সত্য সাহা সুরারোপিত চলচ্চিত্র
বিষয়শ্রেণী:১৯৭০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:আলতাফ মাহমুদ সুরারোপিত চলচ্চিত্র
দীপু নাম্বার টু (চলচ্চিত্র)

***দীপু নাম্বার টু*** ১৯৯৬ সালে মুক্তিপ্রাপ্ত একটি বাংলাদেশী চলচ্চিত্র। এটি মনন চলচ্চিত্র নিবেদিত রাষ্ট্রীয় অনুদানে নির্মিত চলচ্চিত্র। মুহাম্মদ জাফর ইকবালের ১৯৮৪ সালের একই নামের কিশোর উপন্যাস অবলম্বনে নির্মিত চলচ্চিত্রটি পরিচালনা করেছেন মোরশেদুল ইসলাম। চলচ্চিত্রের নাম ভূমিকায় অভিনয় করেছেন অরুণ। এছাড়াও বিভিন্ন চরিত্রে অভিনয় করেছেন বুলবুল আহমেদ, ববিতা, আবুল খায়ের, গোলাম মুস্তাফা, শুভাশীষ এবং আরও অনেকে।

## কাহিনীসংক্ষেপ
দীপুর বাবা সরকারি চাকরি করেন। বদলির কারণে প্রতিবছর দীপুকে বদলাতে হয় স্কুল, পরিচিত পরিবেশ, বন্ধুবান্ধব ইত্যাদি। সংসারে দুজন ব্যক্তি। বাবা ও দীপু। দীপু জানে ওর মা নেই। রাঙামাটি জিলা স্কুলের ক্লাস  এইটের ছাত্র দীপু। এই স্কুল, শহরটা খুবই ভালো লাগে ওর। তারিক ছাড়া প্রায় সবার সঙ্গে বন্ধুত্ব হয়ে যায় তার। তবে ঘটনাপ্রবাহে তারিক হয়ে ওঠে দীপুর ঘনিষ্ঠতম বন্ধু। এক পর্যায়ে দীপু জানতে পারে ওর মায়ের কথা, বাবার সঙ্গে সম্পর্ক ছিন্ন করে বহুদিন আগে আমেরিকায় চলে গেছেন, দেশে এসেছেন কয়েক দিনের জন্য, ছেলেকে দেখতে চেয়ে ছেলের বাবাকে চিঠি লিখেছেন। দীপু একাই মায়ের সঙ্গে দেখা করার জন্য ঢাকায় যায়। মাকে পেয়ে দীপুর মধ্যে অদ্ভুত এক অনুভূতি জেগে ওঠে। মা ও ছেলের চিরন্তন সম্পর্ক ও চূড়ান্ত অনুভূতিও ধরা দেয় তার জীবনে। সে আবার ফিরে আসে বাবার কাছে। মা চলে যান আমেরিকায়। এদিকে দীপু জানতে পারে তারিকের অপ্রকৃতিস্থ মায়ের কথা। তারিকের স্বপ্ন অনেক টাকা আয় করে বিদেশে নিয়ে গিয়ে ওর মায়ের চিকিৎসা করানো। এরপর শুরু হয় দুঃসাহসিক অভিযান। বুদ্ধি আর সাহস খাটিয়ে তারিকের নেতৃত্বে দেশের প্রত্নতাত্ত্বিক নিদর্শন মূর্তি পাচারকারী চক্রকে ধরিয়ে দেয়। মূর্তি পাচারকারীদের ধরিয়ে দেওয়ার পরপরই আসে দীপুর বাবার বদলির চিঠি। দীপুর বাবা আবার বদলি হয়ে যান অন্য শহরে। বন্ধুদের স্মৃতি, কিছু চমৎকার সময় আর অভিজ্ঞতাকে পেছনে ফেলে দীপু চলে যায় অন্য শহরে। বন্ধুদের কাছে থেকে বিদায় নিতে কষ্ট হবে তাই না বলেই চলে যায় দীপু।

## অভিনয়ে
* বুলবুল আহমেদ - *দীপুর বাবা*
* ববিতা - *দীপুর মা (মিসেস রওশন)*
* আবুল খায়ের - *স্কুল শিক্ষক*
* গোলাম মুস্তাফা - *জামসেদ চাচা*
*ডলি জহুর - *তারিকের মা*
* অরুন সাহা - *দীপু*
* শুভাশীষ - *তারিক*
* শাফকাত - *সাজ্জাত*
* ফরহাদ - *বাবু*
* মাশফিক - *টিপু*
* পিয়াল - *রফিক*
* ফয়সাল - *মিঠু*
* মিলন - *রাশেদ*
* শিমন - *দিলু*
* জ্যোতি - *বিলু*
* শাশ্বত - *শিশু চরিত্রে*
* নিম্মা - *শিশু চরিত্রে*
* রিতু - *শিশু চরিত্রে*
* শামসুজ্জামান খান বেনু - *অনন্য চরিত্রে*
* উদয়ন বিকাশ বড়ুয়া - *অনন্য চরিত্রে*
* আবদুল আজিজ - *অনন্য চরিত্রে*

## সঙ্গীত
*দীপু নাম্বার টু* চলচ্চিত্রে সঙ্গীত বাংলাদেশী পরিচালনা করেছেন সঙ্গীত পরিচালক সত্য সাহা। চলচ্চিত্রে কোন গান নেই তবে আবহসংগীত রয়েছে।

## আরও দেখুন

* বাংলাদেশের চলচ্চিত্র

## তথ্যসূত্র

## বহিঃসংযোগ
* 

বিষয়শ্রেণী:১৯৯৬-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:কিশোর চলচ্চিত্র
বিষয়শ্রেণী:বাংলাদেশী উপন্যাস অবলম্বনে চলচ্চিত্র
বিষয়শ্রেণী:মোরশেদুল ইসলাম পরিচালিত চলচ্চিত্র
বিষয়শ্রেণী:ইমপ্রেস টেলিফিল্মের চলচ্চিত্র
বিষয়শ্রেণী:১৯৯০-এর দশকের শিশুতোষ চলচ্চিত্র
বিষয়শ্রেণী:১৯৯০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:সত্য সাহা সুরারোপিত চলচ্চিত্র
দীপু নাম্বার টু (দ্ব্যর্থতা নিরসন)

**দীপু নাম্বার টু** নামটি দিয়ে বোঝানো হতে পারে -

* দীপু নাম্বার টু (উপন্যাস)
* দীপু নাম্বার টু (চলচ্চিত্র) ১৯৯৬
ইউনিটি (ডেক্সটপ পরিবেশ)

**ইউনিটি** হল গ্নোম ডেক্সটপ এনভাইরোনমেন্টের একটি শেল ইন্টারফেস, যা ক্যানোনিকাল লিমিটেড উবুন্টু অপারেটিং সিস্টেমের জন্য তৈরী করেছে। উবুন্টু ১০.১০ এর নেটবুক সংস্করণে এটি ব্যবহার করা হয়েছে। নেটবুক এর স্ক্রীন এর আকার ছোট থাকে এবং এই এই সীমিত স্থানটি আরও কার্যকরীভাবে ব্যববহার করার সুযোগ করে দেয় উইনিটি, উদাহরণ স্বরূপ এটির ভার্চুয়াল অ্যাপলিকেশন সুইচার কথা বলা যেতে পারে।

## তথ্যসূত্র

## বহিঃসংযোগ

* 

বিষয়শ্রেণী:মুক্ত সফটওয়্যার
বিষয়শ্রেণী:বন্ধ হওয়া সফটওয়্যার
বিষয়শ্রেণী:উবুন্টু (অপারেটিং সিস্টেম)
একই বৃত্তে

**একই বৃত্তে** ২০১৩ সালে মুক্তিপ্রাপ্ত একটি বাংলাদেশী চলচ্চিত্র। এটি একটি রাষ্ট্রীয় অনুদানে নির্মিত চলচ্চিত্র। ছবিটি চিত্রনাট্য, কাহিনি, সংলাপ ও পরিচালনা করেছেন কাজী মোরশেদ। ১৯৫৮ সালের প্রেক্ষাপটে ক্ষয়িষ্ণু এক জমিদারের পতন নিয়েই এ গল্প। ছবিতে কেন্দ্রীয় চরিত্রে অভিনয় করেছেন নাজনীন হাসান চুমকি। এছাড়াও বিভিন্ন চরিত্র অভিনয় করেছেন খলিলউল্লাহ খান, রাইসুল ইসলাম আসাদ, ডলি জহুর, তৌকীর আহমেদ, রানী সরকার ও শিশুশিল্পী মোঃ জোবায়ের মাহমুদ স্বচ্ছসহ আরো অনেকে। ছবির শুটিং কাপাসিয়া, রাজেন্দ্রপুর ও জামালপুরের ধনবাড়ির নগরবাড়িতে ছবিটি ধারণ করা হয়।

## কাহিনি সংক্ষেপ
জমিদারি প্রথা উচ্ছেদের পর ক্ষয়িষ্ণু এক জমিদারের গোপন দারিদ্র্য ও তার গৃহকর্মীদের জীবন নিয়ে 'একই বৃত্তে' তৈরি হয়। 'একই বৃত্তে'র মূল গল্পে দেখা যাবে, একজন জমিদার, যাঁর জমিদারি কেবল নামেই। ভেতরে ভেতরে তাকে গ্রাস করেছে অভাব। জমিদার বাড়ির দাসী এ চলচ্চিত্রের কেন্দ্রীয় চরিত্র। এই দাসীর রয়েছে সাত বছরের এক সন্তান এবং ফল বিক্রেতা বাবা। এই দাসীর দারিদ্র্যপীড়িত সংসারের নানা বিষয় ধারণ করা হয়েছে এ চলচ্চিত্রে। জমিদারের ভূমিকায় অভিনয় করেছেন খলিলুল্লাহ খান। তাকে গোপনে এটা-ওটা বিক্রি করে সংসার চালাতে হয়। বংশপরম্পরায় জমিদার বাড়ির চাকরের ভূমিকায় দেখা যাবে তৌকীর আহমেদকে। এই চাকর কাজকর্মের ফাঁকে বাড়ির দাসীর সঙ্গে পরকীয়া প্রেমের চেষ্টা করে। দাসী জমিদার বাড়িতে কাজ করে নিজের পরিবারের ভাতের ব্যবস্থা করে।

...এই দাসীর জীবন সংগ্রাম ও জমিদারের ভাঙনের চিত্রই ফুঁটে উঠেছে এই গল্পে।

## শ্রেষ্ঠাংশে
* নাজনীন হাসান চুমকি - ফুলজান
* তৌকীর আহমেদ - তাজু
* রাইসুল ইসলাম আসাদ - ফুলজানের বাবা
* খলিলউল্লাহ খান - জমিদার
* ডলি জহুর - জমিদার পত্নী
* রানী সরকার - বুড়ি
* জামিলুর রহমান শাখা - নায়েব
* মোঃ জোবায়ের মাহমুদ স্বচ্ছ - দুলাল শিশু চরিত্রে

## সংগীত
**একই বৃত্তে** ছবির সংগীত পরিচালনা করেন বাংলাদেশের বিখ্যাত সংগীত পরিচালক শেখ সাদী খান। এই ছায়াছবিতে খালি গলায় এন্ড্রু কিশোরের কণ্ঠে একটি গান আছে। গানটির কথা লিখেছেন মুন্সী ওয়াদুদ।
### গানের তালিকা

## সম্মাননা
এই চলচ্চিত্রে অভিনয় করে ৩৮তম জাতীয় চলচ্চিত্র পুরস্কারে শ্রেষ্ঠ শিশুশিল্পীর পুরস্কার লাভ করেন মোঃ জোবায়ের মাহমুদ স্বচ্ছ। এছাড়া এই চলচ্চিত্রে অভিনয় করে মেরিল-প্রথম আলো পুরস্কার ২০১৪ সমালোচক বিভাগে সেরা চলচ্চিত্র অভিনেত্রী নির্বাচিত হন নাজনীন হাসান চুমকি।

## তথ্যসূত্র

## বহিঃসংযোগ

* 
* 

বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০১৩-এর চলচ্চিত্র
বিষয়শ্রেণী:২০১০-এর দশকের নাট্য চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:কাজী মোরশেদ পরিচালিত চলচ্চিত্র
বিষয়শ্রেণী:শেখ সাদী খান সুরারোপিত চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
পিয়ং ইয়াং মেট্রো

**পিয়ং ইয়াং মেট্রো** উত্তর কোরিয়ার রাজধানী পিয়ং ইয়াং-কে সেবা প্রদানকারী ভূগর্ভস্থ দ্রুত পরিবহন ব্যবস্থা। ২টি লাইন ও ১৭টি স্টেশন নিয়ে ব্যবস্থাটি গঠিত। ১৯৭৩ সালে এটি চালু হয়। প্রতিদিন এতে প্রায় ৩০০০০০ থেকে ৭০০০০০ মানুষ চলাচল করে।

এটি নির্মাণ শুরু হয় ১৯৬৮ সালে এবং ১৯৭৩ সালে উত্তর কোরিয়ার প্রধান কিম ইল সুং এটি জনসাধারনের জন্য খুলে দেন। পিয়ং ইয়াং মেট্রো হচ্ছে দুনিয়ার সবচেয়ে গভীর পাতালরেল। প্রায় ১১০ মিটার(৩৬০ ফিট)। পিয়ং ইয়াং মেট্রো হচ্ছে অন্যতম দ্রুতগতির বাহন। এ্তে অনেক বিদেশিও ভ্রমণ করেছে। এটি দুনিয়ার অনেক গুলো সস্তা বাহনগুলির মধ্যে একটি,মাত্র ৫ KP₩(০.০৩ মার্কিন মুদ্রা) প্রতি টিকিট। এতে এল্যুমিনিয়ামের মুদ্রা টিকিট হিসাবে প্রদান করা হয়। এতে ধূমপান করা এবং খাওয়া নিষেধ, এর জন্য বড় জরিমানা করা হয়। এটি উত্তর কোরিয়ার পরিবহন ব্যবস্থার একটি অন্যতম সংযোজন।

## তথ্যসূত্র

## আরও দেখুন

বিষয়শ্রেণী:উত্তর কোরিয়ার দ্রুতগামী গণপরিবহন ব্যবস্থা
বিষয়শ্রেণী:উত্তর কোরিয়ার ভূগর্ভস্থ দ্রুতগামী গণপরিবহন
সমবায়

**সমবায়** হল একটি ব্যবসায়িক প্রতিষ্ঠান যেটি একদল সদস্য তাদের সম্মিলিত কল্যাণের জন্য পরিচালনা করেন।
আন্তর্জাতিক সমবায় মৈত্রী (International Co-operative Alliance) তাদের সমবায় পরিচিতি নির্দেশিকাতে সমবায়ের সংজ্ঞা দিয়েছে এই ভাবে যে, সমবায় হল সমমনা মানুষের স্বেচ্ছাসেবামূলক একটি স্বশাসিত সংগঠন যা নিজেদের অর্থ সামাজিক উন্নয়নের জন্য কাজ করে এবং এ লক্ষ্যে অংশীদারিত্বের ভিত্তিতে গণতান্ত্রিকভাবে নিয়ন্ত্রিত ব্যবসা পরিচালনা করে।  একটি সমবায় প্রতিষ্ঠান এমনও হতে পারে যেখানে ব্যবসাটি এর সুবিধাভোগী সকলে সমভাবে নিয়ন্ত্রণ করে অথবা তারাই এই প্রতিষ্ঠানে কাজ করে। সমবায় ভিত্তিক ব্যবসা নিয়ে শিক্ষার যে ধারায় পড়ানো হয় তা 'সমবায় অর্থনীতি' নামে পরিচিত।

## ইতিহাস
সমবায় সমিতির ইতিহাস প্রায় মানবসভ্যতার ইতিহাসের ন্যায় প্রাচীন। বর্তমানের সমবায় সমিতির সাংগঠনিক রূপ প্রতিষ্ঠিত হয় ইউরোপের শিল্পবিপ্লবের কিছু পূর্বেই। ১৭৬১ সালে সর্বপ্রথম ফেনউইক উইভারস সোসাইটি গঠন করা হয় স্থানীয় তাঁতীদের ঋণসুবিধা, শিক্ষা ও অভিবাসন সুবিধা দেবার জন্য। পরবর্তীতে শুধু ইংল্যান্ডেই এক হাজারের অধিক সমবায় প্রতিষ্ঠান কর্মকাণ্ড শুরু করে।

## মূলনীতি
সমবায় সংগঠনগুলো কার্যকর ভাবে ও দক্ষতার সাথে পরিচালনার লক্ষ্যে আন্তজাতিক সমবায় মৈত্রী (International Co-operative Alliance) কর্তৃক সমবায় পরিচিতি নির্দেশিকাতে ৭টি মূলনীতি ঘোষণা করেছে।
# স্বতঃস্ফূর্ত ও অবাধ সদস্যপদ (Voluntary and open Membership)
# সদস্যের গণতান্ত্রিক নিয়ন্ত্রণ (Democratic Member Control)
# সদস্যের আর্থিক অংশ গ্রহণ (Member Economic Participation)
# স্বায়ত্বশাসন ও স্বাধীনতা (Autonomy and Independence)
# শিক্ষা, প্রশিক্ষণ ও তথ্য (Education, Training & Information)
# আন্তঃসমবায় সহযোগিতা (Co-operation among Co-operative)
# সামাজিক অঙ্গীকার (Concern for Community)

## আইনগত ভিত্তি
### বাংলাদেশ
বাংলাদেশের ২০০১ সালে প্রণীত সমবায় আইন/২০০১ (সংশোধিত/২০০২,সংশোধিত/২০১৩)-এর ১৪ ধারা অনুযায়ী সমবায় সমিতিগুলোর স্বতন্ত্র আইনগত ভিত্তি রয়েছে এবং এটি একটি সংবিধিবদ্ধ সংস্থা (Body Coorporate)। এছাড়াও গণপ্রজাতন্ত্রী বাংলাদেশের সংবিধানের ১৩-এর (খ) অনুচ্ছেদে সমবায়কে মালিকানার দ্বিতীয় খাত হিসেবে স্বীকৃতি দেয়া হয়েছে।

## তথ্যসূত্র


বিষয়শ্রেণী:অর্থনীতি
বিষয়শ্রেণী:সংগঠনের প্রকারভেদ
বিষয়শ্রেণী:ব্যবসায়িক মডেল
বিষয়শ্রেণী:ব্যবসায় সত্তার ধরন
ভীমসেন জোশী

**ভীমসেন জোশী ** (; জন্ম ৪ ফেব্রুয়ারি ১৯২২ - মৃত্যু ২৪ জানুয়ারি ২০১১) ভারতীয় মার্গ সঙ্গীত বা হিন্দুস্থানী শাস্ত্রীয় সঙ্গীতের প্রবাদপ্রতিম শিল্পী। পশ্চিমবঙ্গের বর্ধমানে অনেকদিন ছিলেন।  তিনি ধ্রুপদী সঙ্গীত খেয়াল গায়ক হিসাবে বেশি পরিচিত। ছাড়াও ভজন, ঠুংরি, দাদরার মতো শাস্ত্রীয় সঙ্গীতের অন্যান্য ধারায় ছিল তার সহজাত । ১৯৭২-এ পদ্মশ্রী, ’৭৫-এ সঙ্গীত নাটক অ্যাকাডেমি, ’৮৫ সালে পদ্মভূষণ এবং ২০০৮ সালে ভারত সরকার তাকে দেশের সর্বোচ্চ অসামরিক পুরস্কার ভারত রত্ন প্রদান করে। গান গেয়েছেন হিন্দি, কন্নড়, মরাঠির মতো একাধিক ভাষার চলচ্চিত্রে।

## শৈশব ও ছাত্রজীবন
ভীমসেনের বাবার নাম ছিল গুরুরাজ রাও যোশী এবং মায়ের নাম ছিল গোদাবরী বাঈ। ছোটোবেলায় মিউজিক ব্যাণ্ডের গান ও বাজনা শুনতে খুবই আগ্রহ ছিল তাঁর। মাঝেমধ্যে সেই ব্যাণ্ডের পিছু ধাওয়া করে রাস্তা দিয়ে যেতে যেতে রাস্তার মাঝেই ঘুমিয়ে পড়তেন ভীমসেন। পণ্ডিত কুর্তাকোটি ছনাপ্পার কাছে প্রথম সঙ্গীতে তালিম নেওয়া শুরু করেন ভীমসেন। পরবর্তীকালে সওয়াই গন্ধর্বের একটি সঙ্গীতানুষ্ঠান শুনে ভারতীয় ধ্রুপদি সঙ্গীতের প্রতি আকৃষ্ট হন ভীমসেন যোশী।

## তথ্যসূত্র

## বহিঃসংযোগ

বিষয়শ্রেণী:১৯২২-এ জন্ম
বিষয়শ্রেণী:২০১১-এ মৃত্যু
বিষয়শ্রেণী:কন্নড় ব্যক্তি
বিষয়শ্রেণী:কর্ণাটকের সঙ্গীতশিল্পী
বিষয়শ্রেণী:ভারতীয় সঙ্গীতশিল্পী
বিষয়শ্রেণী:ভারতীয় সঙ্গীতজ্ঞ
বিষয়শ্রেণী:ভারতীয় হিন্দু
বিষয়শ্রেণী:মধ্ব ব্রাহ্মণ
বিষয়শ্রেণী:মারাঠি ভাষার সঙ্গীতশিল্পী
বিষয়শ্রেণী:মারাঠি নেপথ্য সঙ্গীতশিল্পী
বিষয়শ্রেণী:হিন্দুস্তানি সঙ্গীতশিল্পী
বিষয়শ্রেণী:ভারতরত্ন প্রাপক
বিষয়শ্রেণী:শিল্পকলায় পদ্মভূষণ প্রাপক
বিষয়শ্রেণী:শিল্পকলায় পদ্মবিভূষণ প্রাপক
বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:সংগীত নাটক অকাদেমি ফেলোশিপ প্রাপক
বিষয়শ্রেণী:শ্রেষ্ঠ পুরুষ নেপথ্য কণ্ঠশিল্পী বিভাগে জাতীয় চলচ্চিত্র পুরস্কার (ভারত) বিজয়ী
মদনমোহন কলেজ

**মদনমোহন কলেজ** (**এমএমসি** নামেও পরিচিত) হল সিলেটের একটি শীর্ষস্থানীয় ও ঐতিহ্যবাহী শিক্ষাপ্রতিষ্ঠান। এটি সিলেট শহরের লামাবাজার এলাকায় অবস্থিত।

## ইতিহাস
১৮৯২ সালে সিলেট অঞ্চলের সর্বপ্রাচীন উচ্চশিক্ষা প্রতিষ্ঠান মুরারিচাঁদ কলেজ প্রতিষ্ঠা লাভ করে। তার ৪৮ বছর পর অর্থাৎ  ১৯৪০ সালের ২৬ জানুয়ারি সিলেট শহরে লামাবাজার এলাকায় বাণিজ্য শাখায় অধ্যয়নের সুযোগ সংবলিত উচ্চ শিক্ষাপ্রতিষ্ঠান মদনমোহন কলেজ প্রতিষ্ঠিত পায়। তৎকালীন সিলেটের শিক্ষানুরাগী মোহিনীমোহন দাস (১৮৮৯-১৯৪৪ খ্রি.) ও যোগেন্দ্রমোহন দাস (১৮৯৪-১৯৮৬ খ্রি.) তাদের পিতা মদনমোহন দাসের (১৮৫৬-১৯২৫ খ্রি.) স্মরণে কলেজটি প্রতিষ্ঠা করেন। তারা কলেজটি সিলেটের লামাবাজারে তাদের নিজেদের দান করা ৩.৩৭ একর জমির উপর প্রতিষ্ঠা করেন। প্রতিষ্ঠার প্রায় ৭৮ বছর পর ২০১৮ সালের ১২ আগস্ট 'সরকারি কলেজ শিক্ষক ও কর্মচারী আত্তীকরণ বিধিমালা-২০১৮' এর আলোকে  কলেজটি সরকারিকরণ করা হয়। বর্তমানে কলেজটি বাংলাদেশ জাতীয় বিশ্ববিদ্যালয়ের উপযোজন নিয়ে এ অঞ্চলের শিক্ষাক্ষেত্রে গুরুত্বপূর্ণ ভূমিকা পালন করছে।

## অনুষদ ও বিভাগ
### বিজ্ঞান অনুষদ
* রসায়ন বিভাগ
* পদার্থবিদ্যা বিভাগ
* গণিত বিভাগ
* পরিসংখ্যান বিভাগ
* আইসিটি বিভাগ

### ব্যবসা শিক্ষা অনুষদ
* ব্যবস্থাপনা বিভাগ
* অ্যাকাউন্টিং বিভাগ
* অর্থ ও ব্যাংকিং বিভাগ

### সামাজিক বিজ্ঞান অনুষদ
* অর্থনীতি বিভাগ
* রাজনৈতিক বিজ্ঞান বিভাগ
* উন্নয়ন গবেষণা বিভাগ

### জৈব বিজ্ঞান অনুষদের
* উদ্ভিদবিদ্যা বিভাগ
* প্রাণিবিদ্যা বিভাগ

### কলা অনুষদ
* বাংলা বিভাগ
* ইংরেজি বিভাগ
* ইসলামী শিক্ষা বিভাগ
* দর্শনশাস্ত্র বিভাগ
* ইসলামী ইতিহাস ও সংস্কৃতি বিভাগ

## শিক্ষাঙ্গন
### একাডেমিক ভবন
বর্তমানে কলেজে বেশ কয়েকটি একাডেমিক ভবন রয়েছে। এ ভবনগুলো প্রধানত শ্রেণীকক্ষ, লাইব্রেরী ও প্রশাসনিক কাজে ব্যবহার করা হয়। এগুলোর মধ্যে রয়েছে মোহিনীমোহন ভবন, যোগেন্দ্রমোহন ভবন, এম. সাইফুর রহমান ভবন, একাডেমিক ভবন (প্রস্তাবিত), একাডেমিক ভবন তারাপুর ক্যাম্পাস।
### লাইব্রেরী
কলেজটির একাডেমিক ভবনের নিচতলার উত্তরাংশে সুবৃহৎ গ্রন্থাগার রয়েছে, যেখানে প্রায় পঁচিশ হাজার দুষ্প্রাপ্য ও গবেষণাধর্মী গ্রন্থসমাবেশ রয়েছে।

### হোস্টেল

## অধ্যক্ষবৃন্দ ও কার্যকাল

## উল্লেখ্যযোগ্য শিক্ষার্থী
* সুরেন্দ্র কুমার সিনহা - প্রধান বিচারপতি

## তথ্যসূত্র

## বহিঃসংযোগ
* 


বিষয়শ্রেণী:সিলেট জেলার মহাবিদ্যালয়
বিষয়শ্রেণী:১৯৪০-এ ভারতে প্রতিষ্ঠিত
বিষয়শ্রেণী:১৯৪০-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
ইয়েলোস্টোন জাতীয় উদ্যান

**ইয়েলোস্টোন জাতীয় উদ্যান** (ইংরেজি: **Yellowstone National Park**) মার্কিন যুক্তরাষ্ট্রের একটি জাতীয় উদ্যান। ১৮৭২ সালের ১ মার্চ রাষ্ট্রপতি ইউলিসিস এস. গ্র্যান্টের সাক্ষরানুক্রমে মার্কিন কংগ্রেস একটি আইন পাস করে এই উদ্যানটি প্রতিষ্ঠা করেন। এটি প্রধানত মার্কিন যুক্তরাষ্ট্রের ওয়াইয়োমিং রাজ্যে অবস্থিত হলেও, পরে মন্টানা ও ইডাহোতেও প্রসারিত হয়। ইয়েলোস্টোন বিশ্বের প্রথম জাতীয় উদ্যান। এটি বন্যপ্রাণী ও বিভিন্ন প্রকার ভূতাপমাত্রাগত বৈশিষ্ট্যের জন্য প্রসিদ্ধ। ওল্ড ফেইথফুল গেজার এই উদ্যানের জনপ্রিয় দ্রষ্টব্যস্থলগুলির অন্যতম। এখানে বিভিন্ন প্রকার পরিবেশব্যবস্থা দেখা গেলেও, এগুলির মধ্যে সাবআলপাইন বনভূমি প্রধান।

স্থানীয় আমেরিকানরা ইয়েলোস্টোন অঞ্চলে প্রায় ১১,০০০ বছর ধরে বসবাস করেছে। ঊনবিংশ শতাব্দীর প্রথম ভাগে লুইস ও ক্লার্ক অভিযানের সময় এই অঞ্চলটি পাশ কাটিয়ে যাওয়া হয়েছিল। ঊনবিংশ শতাব্দীর প্রথম থেকে মধ্যভাগ পর্যন্ত পর্বতচারীরা মাঝে মাঝে এখানে এলেও, সুসংহত অভিযান শুরু হয় ১৮৬০-এর দশকে। প্রতিষ্ঠার পর উদ্যানের রক্ষণাবেক্ষণের দায়িত্ব দেওয়া হয় মার্কিন সেনাবাহিনীকে। ১৯১৭ সালে ন্যাশানাল পার্ক সার্ভিসের (১৯১৬ সালে প্রতিষ্ঠিত) হাতে উদ্যানের দায়িত্বভার তুলে দেওয়া হয়। এখানকার শতাধিক স্থাপনা পুরাতাত্ত্বিক ও ঐতিহাসিক গুরুত্বের কারণে সংরক্ষিত হচ্ছে। গবেষকগণ এক হাজারটিরও বেশি প্রত্নক্ষেত্র পরীক্ষা করে দেখেছেন।

ইয়েলোস্টোন জাতীয় উদ্যানের আয়তন । উদ্যানের মধ্যে রয়েছে হ্রদ, ক্যানিয়ন, নদনদী ও পর্বতমালা। ইয়েলোস্টন হ্রদ উত্তর আমেরিকার বৃহত্তম হ্রদগুলির অন্যতম। এটি মহাদেশের বৃহত্তম মহাআগ্নেয়গিরি ইয়েলোস্টোন ক্যালডেরার কেন্দ্রস্থলে অবস্থিত। ক্যালডেরাটিকে সক্রিয় আগ্নেয়গিরি মনে করা হয়। বিগত দুই মিলিয়ন বছরে বহুবার এই আগ্নেয়গিরি থেকে অগ্নুৎপাত হয়েছে। আগ্নেয়গিরির সক্রিয়তা এখানকার ভূতাপমাত্রাগত বৈশিষ্ট্যগুলির জন্য বহুলাংশে দায়ী। লাভা স্রোত ও আগ্নেয়গিরি থেকে উৎক্ষিপ্ত পাথরে সমগ্র ইয়েলোস্টোন অঞ্চলটি ঢাকা। এটি বৃহত্তর ইয়েলোস্টোন পরিবেশব্যবস্থার অন্তর্গত, যা উত্তর জলবায়ু অঞ্চলের বৃহত্তম বিদ্যমান এবং প্রায় সামগ্রিক একটি অংশ।

নথিভুক্ত তথ্য অনুযায়ী, এই উদ্যান স্তন্যপায়ী, পাখি, মাছ ও সরীসৃপদের শতাধিক প্রজাতির বাসস্থান। এগুলির মধ্যে বেশ কয়েকটি আবার বিপন্ন প্রজাতি। বিরাট বনভূমি ও তৃণভূমিতে নানান দুর্লভ প্রজাতির বৃক্ষ দেখা যায়। গ্রিজলি বিয়ার, গ্রে উলফ, আমেরিকান বাইসন ও এক এখানে বাস করে। মাঝে মাঝে দাবানল দেখা যায়। ১৯৮৮ সালের দাবানলে উদ্যানের এক-তৃতীয়াংশ ভস্মীভূত হয়েছিল। এখানে অনেকে হাইকিং, ক্যাম্পিং, বোটিং, মাধ ধরা বা দিবাভ্রমণের জন্যেও আসেন। পাকা রাস্তা থাকায় প্রধান দ্রষ্টব্যস্থলগুলির কাছে যাওয়া খুবই সহজ। শীতকালে বরফ পড়ার সময়ও এখানে অনেক পর্যটক আসেন।

## প্রস্রবণ ও জলপ্রবাহ প্রক্রিয়া
এই জাতীয় উদ্যানের ফোয়ারাটির নাম হল ওল্ড ফেইথফুল। এখানে প্রতি এক থেকে দেড় ঘণ্টা পর পরই এই জলের খেলা দেখা যায় যা কিনা ১৯০ ফুট পর্যন্ত উপরে ওঠে। আর স্থায়িত্বও ৫ মিনিট পর্যন্ত হয়ে থাকে। প্রায় আড়াই কিলোমিটার গভীর ভুঅভ্যন্তর থেকে আসা এই জল প্রতি বারে ১৪ হাজার থেকে ৩২ হাজার লিটার জল ভূপৃষ্ঠে ছিটিয়ে দেয়।

## পাদটীকা

## বহিঃসংযোগ

* U.S. Geological Survey Photographic Library
* Yellowstone National Park Official site

বিষয়শ্রেণী:মার্কিন যুক্তরাষ্ট্রের জাতীয় উদ্যান
দহন (১৯৮৫-এর চলচ্চিত্র)

**দহন** ১৯৮৫ সালে মুক্তিপ্রাপ্ত একটি বাংলাদেশী চলচ্চিত্র । এটি একটি রাষ্ট্রীয় অনুদানে নির্মিত চলচ্চিত্র। মোহাম্মদ শামী নিবেদিত এই ছবিটির কাহিনী ও চিত্রনাট্য পরিচালনা করেছেন শেখ নিয়ামত আলী এবং পরিচালকের নিজ প্রযোজনা প্রতিষ্ঠান শেখ নিয়ামত আলী প্রডাকশন্স এর ব্যানারে নির্মাণ করা হয় ছবিটি। ছবির প্রধান প্রধান চরিত্র গুলোতে অভিনয় করেছেন বুলবুল আহমেদ, ববিতা ,হুমায়ুন ফরীদি, শর্মিলী আহমেদ, প্রবীর মিত্র, ডলি আনোয়ার, রওশন জামিল, আবুল খায়ের, সাইফুদ্দিন, আসাদুজ্জামান নূর ও সৈয়দ আহসান আলী। এছাড়াও বিভিন্ন চরিত্রে অভিনয় করেছেন ফকরুল হাসান বৈরাগী, আশিষ কুমার লোহ, জহীর চৌধুরী, খায়রুল বাশার, হুমায়ুন খালেদ, মিনু রহমান সহ আরও অনেকে। ছবিটি তিনটি বিভাগে জাতীয় চলচ্চিত্র পুরস্কার এবং দশটি বিভাগে বাচসাস পুরস্কার লাভ করে।

## কাহিনি সংক্ষেপ
ব্যক্তিগত প্রেমের চেয়ে সমষ্টিগত প্রেমই গল্পে প্রাধান্য পেয়েছে। গল্পে আরো অনেক গুরুত্বপূর্ণ বিষয় স্থান পেয়েছে যেমন- বাজেট নিয়ে আলোচনা, মানুষ নিয়ে রাজনীতি, শেরে বাংলা নগরে প্রেমাভিসার প্রভৃতি। গল্পে অর্থনৈতিক সামাজিক পুরানো পদ্ধতি ভাঙার সংগ্রামী প্রচেষ্টাকে তুলে ধরেছে, খুজেছে মুক্তির পথ। ফ্যাক্টস, ফিকশন, সিম্বল, হিওমার ব্যবহার করে কাহিনীতে সৃষ্টি করেছে একটি দলিলচিত্র।

## শ্রেষ্ঠাংশে

* বুলবুল আহমেদ - মুস্তাক
* ববিতা - আইভী 
* হুমায়ুন ফরীদি - মুনির
* শর্মিলী আহমেদ -
* প্রবীর মিত্র -
* ডলি আনোয়ার - লিনা
* রওশন জামিল - মুনির ও লিনার মা
* আবুল খায়ের -মুনির ও লিনার মামা
* সাইফুদ্দিন -
* আসাদুজ্জামান নূর -
* সৈয়দ আহসান আলী -
* ফখরুল হাসান বৈরাগী -
* আশিষ কুমার লোহ -
* জহীর চৌধুরী -
* খায়রুল বাশার -
* হুমায়ুন খালেদ -
* মিনু রহমান -
* নায়লা আজাদ -
* নূরুল হুদা -
* মিতা -
* খায়রুল কবির -
* শাহজাহান -
* তৌহিদুর রহমান -
* রবিউল ইসলাম -
* জাহাঙ্গীর -
* বিপ্লব দাস -
* আওয়াল -
* নওশের -
* জহীর -
* মতি -
* আশিষ -
* ইকবাল -
* শাহিন আক্তার -
* মাষ্টার ফিরোজ -
* মাষ্টার বাবু -
* মৃনালী হক -


## সম্মাননা
### [[১০ম জাতীয় চলচ্চিত্র পুরস্কার (বাংলাদেশ)|জাতীয় চলচ্চিত্র পুরস্কার - ১৯৮৫]]
* শ্রেষ্ঠ পরিচালকঃ শেখ নিয়ামত আলী
* শ্রেষ্ঠ কাহিনীকারঃ শেখ নিয়ামত আলী
* শ্রেষ্ঠ পার্শ চরিত্র অভিনেতাঃ আবুল খায়ের

### [[বাচসাস পুরস্কার]]
* শ্রেষ্ঠ পরিচালকঃ শেখ নিয়ামত আলী
* শ্রেষ্ঠ কাহিনীকারঃ শেখ নিয়ামত আলী
* শ্রেষ্ঠ রচয়িতাঃ শেখ নিয়ামত আলী
* শ্রেষ্ঠ অভিনেতাঃ হুমায়ুন ফরীদি
* শ্রেষ্ঠ অভিনেত্রীঃ ববিতা
* শ্রেষ্ঠ পার্শ চরিত্র অভিনেতাঃ আসাদুজ্জামান নূর
* শ্রেষ্ঠ পার্শ চরিত্র অভিনেত্রীঃ শর্মিলী আহমেদ
* শ্রেষ্ঠ সংগীত পরিচালকঃ আনামুল হক
* শ্রেষ্ঠ শিল্প নির্দেশকঃ মাসুক হেলাল
* শ্রেষ্ঠ চিত্র সম্পাদকঃ সাইদুল আনাম টুটুল

## সংগীত
**দহন** ছবির সংগীত পরিচালনা করেছেন আমানুল হক।
### গানের তালিকা
## আরও দেখুন
* ১০ম জাতীয় চলচ্চিত্র পুরস্কার (বাংলাদেশ)
* বাচসাস পুরস্কার

## তথ্যসূত্র

## বহিঃসংযোগ
*  - এ

বিষয়শ্রেণী:১৯৮৫-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:১৯৮০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
সূর্যগ্রহণ (চলচ্চিত্র)

**সূর্যগ্রহণ** ১৯৭৬ সালে মুক্তিপ্রাপ্ত একটি বাংলাদেশী যুদ্ধভিত্তিক চলচ্চিত্র। ছবিটি কাহিনি, সংলাপ ও চিত্রনাট্য রচনা, চিত্রগ্রহণ এবং পরিচালনা করেছেন আব্দুস সামাদ। ছবির প্রধান প্রধান চরিত্রগুলোতে অভিনয় করেছেন ফারুক, ববিতা, জাফর ইকবাল, রোজী সামাদ, আনোয়ার হোসেন, গোলাম মুস্তাফা ও খলিলউল্লাহ খান। এছাড়াও বিভিন্ন চরিত্রে অভিনয় করেছেন হাসান ইমাম, দারাশিকো, আখতার হোসেন, রওশন জামিল, মায়া হাজারিকা, রানী সরকার সহ আরও অনেকে।

## শ্রেষ্ঠাংশে
* ফারুক -
* ববিতা -
* জাফর ইকবাল -
* রোজী সামাদ -
* আনোয়ার হোসেন -
* গোলাম মুস্তাফা -
* খলিলউল্লাহ খান -
* হাসান ইমাম -
* দারাশিকো -
* আখতার হোসেন -
* রওশন জামিল -
* মায়া হাজারিকা -
* রানী সরকার -

## সঙ্গীত
**সূর্য গ্রহণ** ছবির সংগীত পরিচালনা করেছেন রাজা শ্যাম। গীত রচনা করেছেন গাজী মাজহারুল আনোয়ার এবং ছবির পরিচালক আব্দুস সামাদ। গানে কণ্ঠ দিয়েছেন সাবিনা ইয়াসমিন, আব্দুল জব্বার ও সুবীর নন্দী। এই চলচ্চিত্রেই সুবীর নন্দী প্রথম নেপথ্যে কণ্ঠ দেন।

### গানের তালিকা
1-Nil Nilante Akasher Niche - Singer: Sabina Yesmin & Abdul Jabbar - Lyrics: Gazi Mazharul Anowar - Tune:Raza Shyam

2-Doshi Hoilam - Singer: Subir Nandi - Lyrics: Gazi Mazharul Anowar - Tune:Raza Shyam

## সম্মাননা
;জাতীয় চলচ্চিত্র পুরস্কার
* শ্রেষ্ঠ শিল্প নির্দেশক - আবদুস সবুর

;বাচসাস পুরস্কার

## আরও দেখুন
* ১৯৭৬ সালের বাংলাদেশী চলচ্চিত্রের তালিকা

## তথ্যসূত্র

## বহিঃসংযোগ

* 
* 
* 
* বিএফআই-তে সূর্যগ্রহণ

বিষয়শ্রেণী:১৯৭৬-এর চলচ্চিত্র
বিষয়শ্রেণী:১৯৭০-এর দশকের যুদ্ধভিত্তিক চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:যুদ্ধের চলচ্চিত্র
বিষয়শ্রেণী:বাংলাদেশের স্বাধীনতা যুদ্ধের চলচ্চিত্র
আবদুস সামাদ

**আবদুস সামাদ** নামটি দিয়ে বোঝানো হতে পারে -

* সৈয়দ আবদুস সামাদ (খেলোয়াড়)
* আবদুস সামাদ (চলচ্চিত্র পরিচালক)
* আবদুস সামাদ (মুক্তিযোদ্ধা), বীর প্রতীক খেতাবপ্রাপ্ত মুক্তিযোদ্ধা
* আব্দুস সামাদ (বীর বিক্রম), বীর বিক্রম খেতাবপ্রাপ্ত মুক্তিযোদ্ধা
* টেলি সামাদ, কৌতুক অভিনেতা যার আসল নাম আবদুস সামাদ।

বিষয়শ্রেণী:আরবি পুরুষবাচক প্রদত্ত নাম
বিষয়শ্রেণী:পুরুষবাচক প্রদত্ত নাম
বিষয়শ্রেণী:আরবি ভাষার উপাধি
তৃতীয় মুরাদ

**তৃতীয় মুরাদ** (উসমানীয় তুর্কি ভাষায়: مراد ثالث) (৪ই জুলাই ১৫৪৬ – ১৫ই/১৬ই জানুয়ারি ১৫৯৫) ছিলেন উসমানীয় সাম্রাজ্যের সুলতান, যিনি ১৫৭৪ সাল থেকে ১৫৯৫ সালে মৃত্যুর আগ পর্যন্ত উসমানীয় সাম্রাজ্য শাসন করেন। তিনি সেলিম ২কে ক্ষমতাচ্যুত করে সুলতান ও খলিফা হোন। ইতিহাস থেকে জানা যায় যে, ইংল্যান্ডের রাণী প্রথম এলিজাবেথের সঙ্গে সুলতান তৃতীয় মুরাদ মিত্রতা বজায় রেখেছিলেন।

## প্রাথমিক জীবন
১৫৪৬ সালের জুলাইয়ে মানিসায় জন্মগ্রহণ করেন, শাহজাদা মুরাদ ছিলেন, শক্তিশালী হাসেকি নুরবানু সুলতান ও দ্বিতীয় সেলিম জ্যেষ্ঠ পুত্র।  ১৫৫৭ সালে তাঁর আনুষ্ঠানিক সুন্নতের পরে, মুরাদের দাদা সুলতান প্রথম সুলাইমান তাঁকে ১৫৫৮ সালে আকাহিরের গভর্নর (সানাজাকবেই) হিসাব নিয়োগ করেছিলেন। ১৮ বছর বয়সে তিনি সরকাহেবিউফ সারুহান নিযুক্ত হন।  সুলাইমান মারা যান (১৫৬৬) মুরাদ যখন ২০ বছর বয়সে ছিলেন, এবং তার বাবা হয়েছিলেন সুলতান দ্বিতীয় সেলিম।  দ্বিতীয় সেলিম তাঁর একমাত্র প্রবীণ পুত্রকে প্রদেশ পরিচালনা করতে প্রদেশের বাইরে পাঠিয়ে ঐতিহ্য ভেঙেছিলেন, মুরাদকে মানিসার দায়িত্ব দিয়েছিলেন।

## মৃত্যু
ধারণা করা হয় স্বাভাবিক কারণেই তোপকাপি প্রাসাদে মুরাদের মৃত্যু হয় এবং তাকে হাজিয়া সোফিয়ার পাশের সমাধিতে সমাধিস্থ করা হয়।  সমাধিতে সুলতানের ৫৫ টি সরোকফ্যাগস, তাঁর স্ত্রী ও শিশুদেরও সেখানে সমাধিস্থ করা হয়।  সুলতানদের মায়েদের দাফনের রীতিনীতি পরিবর্তনের জন্যও তিনি দায়বদ্ধ।  মুরাদ তার মা নূরবানুকে তার স্বামী দ্বিতীয় সেলিমের পাশে সমাধিস্থ করেছিলেন এবং সুলতানের সমাধিতে প্রথম স্ত্রী হওয়ার ভাগ্য করেছিলেন।

## তথ্যসূত্র


বিষয়শ্রেণী:১৫৪৬-এ জন্ম
বিষয়শ্রেণী:১৫৯৫-এ মৃত্যু
বিষয়শ্রেণী:১৬শ শতাব্দীর উসমানীয় সুলতান
বিষয়শ্রেণী:খাদেমুল হারামাইন শরিফাইন
বিষয়শ্রেণী:উসমানীয় সাম্রাজ্যের তুর্কি
বিষয়শ্রেণী:১৬শ শতাব্দীর উসমানীয় সাম্রাজ্যের ক্রীতদাস
বিষয়শ্রেণী:উসমানীয় খলিফা
বিষয়শ্রেণী:সুলতানের পুত্র
উবুন্টু সফটওয়্যার সেন্টার

**উবুন্টু সফটওয়্যর সেন্টার **(কোড নাম *AppCenter*) হল একটিকম্পিউটার প্রোগ্রাম যা উবুন্টু অপারেটিং সিস্টেমে কোন সফটওয়্যার ব্রাউজ, ইনস্টল এবং মুছে ফেলার কাজে ব্যবহার করা হয়। gnome-app-install নামের একটি জিনোম অ্যাপলিকেশন উপর ভিত্তি করে এটি তৈরী করা হয়েছে এবং এটির বৈশিষ্ট এবং বাহ্যিক ইন্টারফেসও একই ধরনের। GTK+ এর একটি গ্রাফিকাল ইউজার ইন্টারফেস ব্যবহার করা হয়েছে এবং এটি অ্যাডভান্সড প্যাকেজিং টুল ও ডেবিয়ান প্যাকেজ ম্যানেজমেন্ট সিস্টেমের একটি ফ্রন্টএন্ড হিসাবে ব্যবহার করা হয়। এছাড়া রিপোজিটরী যুক্ত করার কাজেও এটি ব্যবহার করা হয়। পাইথন প্রোগ্রামিং ভাষায় এটি তৈরী করা হয়েছে।

## প্রকাশের ইতিহাস
এই অ্যাপলিকেশনটি ডেভলপের প্রথমিক অবস্থায় এটির নাম দেয়া হয়েছিল *উবুন্টু সফটওয়্যার স্টোর*। প্রথম সংস্করণ (০.১) প্রকাশিত হয় ২১ আগস্ট ২০০৯ তারিখে। উবুন্টু কমিউনিটির সদস্যদের আলোচনার মাধ্যমে ২৫ সেপ্টেম্বর ২০০৯ তারিখে প্রকাশিত ০.৪.০ সংস্করণ থেকে এটির নাম পরিবর্তন করে *উবুন্টু সফটওয়্যার সেন্টার* নির্ধারন করা হয়। বর্তমানে মার্কিন যুক্তরাষ্ট্রের বাইরে অধিকাংশ দেশে এটি *উবুন্টু সফটওয়্যার সেন্টার* নামে পরিচিত।

## তথ্যসূত্র

## বহিঃসংযোগ

* 
* Ubuntu Software Center versions history

বিষয়শ্রেণী:মুক্ত সফটওয়্যার
বিষয়শ্রেণী:মুক্ত পাইথন সফটওয়্যার প্রোগ্রাম
বিষয়শ্রেণী:সফটওয়্যার বিতরণ প্ল্যাটফর্মসমূহ
বিষয়শ্রেণী:উবুন্টু (অপারেটিং সিস্টেম)